เรื่องร้องเรียน: ฝาท่อในซอยสาธุประดิษฐ์ 20 เกือบทั้งซอยส่งเสียงดังเวลารถวิ่งผ่าน สร้างความเดือดร้อนให้ประชาชนมาก และไฟถนนต้นที่ 2 ทางขวามือจากปากซอยดับ ทำให้เวลากลางคืนถนนมืดมากค่ะ
การดำเนินการของเจ้าหน้าที่: ฝ่ายโยธาได้ตรวจสอบฝาท่อเสียงดัง พบว่ามีการเชื่อมฝาเหล็กติดกับบ่อ ซึ่งอาจทำให้เกิดเสียงดังบ้าง ซึ่งไม่สามารถแก้ไขตลอดทั้งซอยได้ แต่ได้ดำเนินการแก้ไขบางจุดในบริเวณดังกล่าวแล้ว และได้อธิบายให้ประชาชนที่แจ้งได้รับทราบแล้ว
ความเห็นของผู้แจ้ง: ประทับใจการอัพเดตเรื่องในระบบตลอดเวลาว่าเรื่องถึงไหนแล้ว แก้ปัญหาเรื่องเสียงฝาท่อดังได้ดี แต่ขอหัก 1 ดาว เนื่องจากใช้ระยะเวลาในการดำเนินการค่อนข้างนานประมาณ 1 เดือนนับจากวันที่แจ้ง (อาจเพราะติดปีใหม่)
พื้นที่: แขวงบางโคล่ เขตบางคอแหลม กรุงเทพมหานคร